section_heading: Savezništvo
paragraph_text: Na početku uspona Ane Boleyn, koja je bila neprijateljica kardinalu Wolseyju, Cromwellovom prethodniku, paralelno se uspinjao i Cromwell. Oboje su bili zainteresirani za reformaciju Crkve te u jedno drugome vidjeli mogućeg saveznika u provođenju svojih ciljeva. mini|[[Ana Boleyn, engleska kraljica i majka buduće Elizabete I.]] Godine 1534. je zabilježeno da je Ana pobjesnila na svoju sestru Mary koja se udala za mladića nižeg društvenog statusa i bez bogatstva. Mary je to obrazložila njegovom iskrenom ljubavlju i očekivala sestrinu podršku. Međutim, Ana ju je kao kraljica otjerala s dvora. Mary je Cromwellu slala zajedljiva pisma o svojoj sestri moleći za pomoć.